Phaka e laolwa ke taolo ya iSimangaliso Wetland Park ka tirišano le Ezemvelo KZN yeo e laolago dikarolo tša go fapafapana tša boeti le ntlha ya pabalelo ya tlhago, gammogo le bakgathatema ba bangwe ba tikologo, go swana le setšhaba sa Bahangazi, badudi ba nageng ya setlogo ya bohlabela. Ke peakanyo ye raraganego yeo e nyakago go tekatekano magareng ga pabalelo le mehola ya ditšhaba tša tikologo. Ka fao, ke sešupo seo se laetšago gore go tla ba lr diphaka tša kae mo Afrika Borwa ka moso. Boipiletšo bjo bo dirile ke Presidente Thabo Mbeki go polelo ya gagwe go setšhaba ya ngwaga wa 2001. Bjale ka ngwaga wo o fetilego, Presidente o boletše ka bohlokwa bja gore mmušo o šome bjalo ka sehlopa le dikarolo tša go fapapana tša setšhaba sa Afrika Borwa. O boletše ka bohlokwa bja kgolo ya ikonomi Afrika Borwa. Gape o ile a bolela ka hlokego ya gore ikonomi e kaonafale, e hlole mešomo, e fihlele dinyakwa tša motheo le go fediša go hloka tekatekano fao go lego gona ka nageng.